Πρόταση

ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ

της . . .

για την τροποποίηση του κανονισμού (ΕΟΚ) αριθ. 3089/78 περί θεσπίσεως γενικών κανόνων που αφορούν την ενίσχυση στην κατανάλωση του ελαιολάδου

(96/C 125/08)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την ίδρυση της Ευρωπαϊκής Κοινότητας,

τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΚ) αριθ. . . . (2), και ιδίως το άρθρο 11 παράγραφος 7,

την πρόταση της Επιτροπής,

Εκτιμώντας ότι ο κανονισμός αριθ. 136/66/ΕΟΚ, μετά την τελευταία τροποποίησή του από τον κανονισμό (ΕΚ) αριθ. . . ., δεν προβλέπει πλέον στο άρθρο 11 την κοινοτική καταγωγή του ελαιολάδου ως όρο για το δικαίωμα χορήγησης της ενίσχυσης στην κατανάλωση 7 ότι, κατά συνέπεια, δεν είναι πλέον απαραίτητο να προβλέπεται η διεξαγωγή ελέγχων σχετικά με την κοινοτική καταγωγή του προϊόντος, ούτε να διατηρηθεί το σύστημα εγγυήσεων για να τεθεί σε ελεύθερη κυκλοφορία το ελαιόλαδο που εισάγεται από τρίτες χώρες 7 ότι, εντούτοις, η θέση σε ελεύθερη κυκλοφορία του ελαιολάδου καταγωγής Τυνησίας, το οποίο εισάγεται στο πλαίσιο ποσοστώσεων βάσει ειδικού καθεστώτος, πρέπει να εξακολουθήσει να υπόκειται στη σύσταση εγγύησης, δεδομένου ότι στον καθορισμό των μειωμένων τελών που εφαρμόζονται για το εν λόγω έλαιο δεν λαμβάνεται υπόψη η εγγύηση που έχει συσταθεί προγενέστερα για όλες τις ποσότητες ελαιολάδου που τέθηκαν σε ελεύθερη κυκλοφορία,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3089/78 (3), όπως τροποποιήθηκε τελευταία από τον κανονισμό (ΕΟΚ) αριθ. 3461/87 (4) τροποποιείται ως εξής:

1. Στο άρθρο 4 παράγραφος 1, στην εισαγωγική φράση, διαγράφονται οι όροι «που παράγεται εντός της Κοινότητας».

2. Στο άρθρο 7, διαγράφονται από τα στοιχεία α) και β) οι όροι «κοινοτικής καταγωγής».

3. Το άρθρο 9 αντικαθίσταται από το ακόλουθο κείμενο:

«Άρθρο 9

Η θέση σε ελεύθερη κυκλοφορία εντός της Κοινότητας του ελαιολάδου το οποίο υπάγεται στον κώδικο ΣΟ 1509 10, καταγωγής Τυνησίας και το οποίο εισάγεται στο πλαίσιο ειδικού καθεστώτος εντός ορισμένων ποσοτικών ορίων, υπόκειται στη σύσταση εγγύησης. Το ύψος της εν λόγω εγγύησης, ισούται με το τμήμα της ενίσχυσης στην κατανάλωση, το οποίο θα καταβάλετο στις επιχειρήσεις συσκευασίας για την ίδια ποσότητα ελαιολάδου, που θα ίσχυε κατά την εκπλήρωση των τελωνειακών διατυπώσεων για τη θέση του ελαιολάδου σε ελεύθερη κυκλοφορία. Εντούτοις, σε περίπτωση απόφασης που τροποποιεί αισθητά την ενίσχυση στην κατανάλωση, η Επιτροπή δύναται να προσαρμόσει, από την ημερομηνία της εν λόγω απόφασης, το ποσό της εγγύησης για να λυφθεί υπόψη η εν λόγω τροποποίηση. Η εγγύηση αποδεσμεύεται μόλις ο ενδιαφερόμενος προσκομίσει την απόδειξη ότι το συγκεκριμένο ελαιόλαδο ευρίσκεται σε κατάσταση λόγω της οποίας δεν δύναται να τύχει ούτε της ενίσχυσης στην κατανάλωση ούτε της επιστροφής κατά την παραγωγή, που αναφέρεται στο άρθρο 20α του κανονισμού αριθ. 136/66/ΕΟΚ.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . ., . . . .

Γα το Συμβούλιο

. . .

(1) ΕΕ αριθ. 172 της 30. 9. 1966, σ. 3025/66.

(2) Βλέπε σελίδα 12 της παρούσας Επίσημης Εφημερίδας.

(3) ΕΕ αριθ. L 369 της 29. 12. 1978, σ. 12.

(4) ΕΕ αριθ. L 329 της 20. 11. 1987, σ. 1.